Diari Oficial de la Generalitat Valenciana


Sumari del DOGV 405, del 16-07-1986 (1986/800823)

DECRET 88/1986, de 8 de juliol, del Consell de la Generalitat Valenciana, pel qual es dicten normes per a l'aplicació de l'article 15 de la Llei de Pressupost de la Generalitat Valenciana per a l'any 1986.
-------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/1986/07/08/88/dof/vci/html**

### Dades del document

Número de DOGV
:   405

Data del DOGV
:   16-07-1986

Secció del DOGV
:   DISPOSICIONS GENERALS

Número del document
:   1986/800823


Data del document
:   08-07-1986

Organisme emissor
:   Conselleria d'Economia i Hisenda

Tipus de document
:   Decret

Correcció d'errades

Anàlisi jurídica

Decret 88/1986, de 8 de juliol, del Consell de la Generalitat Valenciana, pel qual es dicten normes per a l'aplicació de l'art. 15 de la Llei de Pressupostos de la Generalitat Valenciana per l'any 1986.  
L'article 15.1 de la Llei de la Generalitat Valenciana 15/1985, de 30 de desembre, de Pressuposts per a l'exercici de 1986, regula la concessió d'ajudes i subvencions amb càrrec al capítol IV de l'estat de despeses dels Pressuposts de la Generalitat, i exigeix l'aplicació de criteris de publicitat, concurrència i objectivitat.   
L'aplicació d'aquest precepte ha suscitat en la pràctica dubtes sobre quines subvencions han d?entendres incloses en l'expressió d'innominades o genèriques.   
A aquests efectes, no hi ha cap de dubte que quan la quantia del concepte pressupostari és d?escassa entitat i notòriament desproporcionada amb el nombre de persones físiques o jurídiques a les quals va dirigit, no pot entendret's que estiguem en presència d'una subvenció de les previstes en l'article 15 susdit de la Llei de Pressuposts, ja que aquestes últimes són pensades per a un col lectiu nombrós de persones que hi tindran accés en funció de la importància de la consignació pressupostària, cosa que no s'esdevé en els expressats primerament.   
Tot això fa aconsellable de dictar una norma per a l'aplicació de l'article 15 de la Llei de Pressuposts, en el sentit de determinar que subvencions concretes per raó de la quantia llur no han d'entendre's incloses en el susdit precepte.   
En conseqüència, i d'acord amb el que disposa l'article 17.1 de la Llei Orgànica 5/1982, de 5 de juliol, i de la facultat conferida per la disposició final segona de la indicada Llei 15/1985, a proposta del Conseller d'Economia i Hisenda i amb la deliberació prèvia del Consell en reunió del dia 8 de juliol de 1986,   
DECRETE:  
Article primer  
Les ajudes o subvenciones la consignació pressupostària de les quals no excedesca de 17.673.752 de pessetes no s'entendran incloses entre les innominadas o genèriques a què es refereix l'article 15.1 de la Llei 15/1985, de 30 de desembre, de Pressuposts de la Generalitat Valenciana per a l'exercici de 1986.   
Article segon  
Els diversos conceptes pressupostaris a què es refereix l'article anterior no podran excedir en la quantia global de 34.945.281 de pessetes, ni podran concedir-se subvencions amb càrrec a aquests quan la quantia individual supere els 3.000.000 de pessetes, llevat que en ambdós casos ho autoritze el Consell.   
València, 8 de juliol de 1986.   
El President de la Generalitat,  
JOAN LERMA I BLASCO  
El Conseller d'Economia i Hisenda,  
ANTONI BIRLANGA I CASANOVA


Còpia Permalink ELI